Liturgi for fredsbøn i fastetid

# 2024

*Det er fastetid. Ei tid i kyrkjeåret med fokus på faste og bot. Kvar og ein av oss vert i fastetida utforda til å rette merksemda mot kampen for rettferd, forsoning og fred.*

*Saman med menneske over heile verda vender vi oss til Gud i bøn og minner kvarandre om Jesu Kristi ord frå Bergpreika: «Sæle dei som hungrar og tørstar etter rettferda, dei skal bli metta.» (Matt. 5,6).*

*Lat oss be om fred i verda og i hjarta våre.*

Klokkeringing

Preludium/salme

L: I namnet åt Skaparen, Frigjeraren (+) og Livgjevaren.

Vi vender oss til deg, Gud,

med takk for ditt mangfaldige skaparverk,

med bøn om forsoning mellom menneske

og med håp om fridom og rettferdig fred for alle.

**A: Lat din fred, som går over all forstand,**

**vara våre hjarte og tankar i Kristus Jesus. Amen. (Fil 4,7)**

L: Det står skrive …

 Kort tekstrefleksjon

Musikk/salme

Bøn og lystenning

(der det er lagt til rette for det, kan ein tenne lys etter kvar av bønene)

L: Vi ber om rettferd, forsoning og fred.

Vi ber for alle som kjempar for rettferd.

Gje leiarane i verda mot til forsoning.

Vi ber for såra og sørgjande.

Gje trøyst og livsmot.

Vi ber for alle som ikkje ser håp for morgondagen.

Lat avmakta vike.

I dag bed vi særleg for

* menneska i Gaza, Midtausten og Ukraina
* alle som er ramma av gløymde krigar og katastrofar
* …

Ev. lystenning

L: Vi tenner lys. Det kan vi gjera stilt eller med ord.

*Den som ynskjer, kan tenna eit lys.*

L: Miskunnsame Gud,

takk for at du ser lysa våre og høyrer bønene våre, dei vi har delt og dei vi gøymer djupt i hjarta våre. Ta imot oss og bønene våre i Jesu namn.

**A: Lyset frå det høge skal gjesta oss som ein soloppgang**

**og skina for dei som bur i mørker og dødens skugge,**

**og styra våre føter inn på fredens veg. (Luk 1,78-79)**

L: Lat oss saman be den bøna Jesus har lært oss.

**A: Vår Far i himmelen!**

**Lat namnet ditt helgast.**

**Lat riket ditt koma.**

**Lat viljen din råda på jorda slik som i himmelen.**

**Gjev oss i dag vårt daglege brød,**

**og tilgjev oss vår skuld,**

**slik vi òg tilgjev våre skuldnarar.**

**Og lat oss ikkje koma i freisting,**

**men frels oss frå det vonde.**

**For riket er ditt og makta og æra i all æve.**

**Amen.**

L: Ta imot Guds velsigning.

Herren velsigne deg og vare deg.

Herren late sitt andlet lysa over deg og vere deg nådig.

Herren lyfte sitt åsyn på deg og gje deg fred. +

**A: Amen**

3 x 3 klokkeslag (bøneslag)

Postludium

****

www.trefoldighet.no